Valga vald

Tallinna Linnateater "Suur veeuputus" - Valga Kultuurikeskus
2025-09-10 18:00 - 21:00 (Europe/Tallinn) | Valga Kultuurikeskus, Kesk tn 1, Valga, Valga maakond, 68203, Estonia
Suur veeuputus“ on etüüdidel põhinev olmekomöödia, mis lahkab meie kõige argisemaid, ent samal ajal ka kõige suuremaid muresid. Kuidas luua päris oma kodu, kus on see õige tunne, ja kuidas olmesse uppudes oma unistusi mitte vanniveega torust alla lasta?

Lavastaja Priit Võigemast: „Me kõik alustame lootusrikkalt. Unistame armastusest, õnnest, karjäärist, lastest ja lõpuks saabuvast rahust, aga avastame eneselegi ootamatult, et oleme mattunud tohutu olme kihi alla. Sipleme seal elu eest, et kuidagimoodi pinnal püsida ja unustame, millest kõik üldse algas. Mõni saab sellega paremini hakkama, mõni murdub. See kõlab muidugi traagiliselt, aga mulle meeldib siin näha ka koomilist potentsiaali. Selles lavastuses oleme otsinud meie jaoks tuttavaid olmelisi hetki. Oleme neid kokku pressinud ja välja venitanud, omavahel seganud ja võimendanud. Oleme püüdnud jälile saada, miks see igapäevane tühi-tähi ikkagi nii uputav on.“
Autor: Priit Võigemast / Laura Võigemast / trupp
Lavastaja: Priit Võigemast
Kunstnik: Kairi Mändla
Dramaturg: Laura Võigemast
Osades: Indrek Ojari, Priit Pius, Andres Raag, Jan Ehrenberg, Elisabet Reinsalu, Maiken Pius

Lauamängupäev Sooru raamatukogus
2025-09-09 13:00 - 15:00 | Sooru Raamatukogu, Kesk 13-1, Sooru, Valga maakond, 68304, Estonia
Kell 13 Sooru raamatukogus toimub lauamängupäev.
